Lawrence, Kansas

**Lorens** (Lawrence) je grad u okrugu Daglas, državi Kanzas u Sjedinjenim Američkim Državama. Prema cenzusu 2000. godine, stanovništvo je brojalo 80.098 ljudi. Lorens je glavni grad okruga Daglas (Douglas County) i dom Univerzitetu u Kanzasu i Univerzitetu Haskel Indijanskih Nacija. Lorens se nalazi u severoistočnom Kanzasu, na reci Kanzas, jugozapadno od Kanzas Sitija.

Grad je 1851. godine osnovao Čarls Robinson, i nazvao prema Amos Adams Lorensu (Amos Adams Lawrence), sinu poznatog filantrope Amosa Lorensa.

Tokom građanskog rata, Lorens je bio centar anti-robovlasničkog pokreta. 21.5.1856. pro-robovlasnički napad vođen šerifom Semjuelom J. Džonsom je ostavio spaljen Free State Hotel, uništine mašine dve anti-robovlasničke novine i nekoliko trgovina opljačkanim. Nije bilo ljudskih žrtava.

21.8.1863, pro-robovlasnička grupa vođena Vilijamom Kvantrelom je spalila veći deo grada i ubila oko 150-200 ljudi.

1856. godine, građani Lorensa su osnovali Univerzitet u Kanzasu, dobivši donaciju od 40 ari na Mount Oreadu od bivšeg guvernera Čarlsa Robinsona i njegove supruge Sare i malu donaciju u novcu od Amosa Adamsa Lorensa. Kao univerzitetski grad, Lorens je poznat po svojoj liberalnoj filozofiji i jedinstvenoj kulturi.

Lorens ima dve državne srednje škole: Lawrence High School i Free State High School. Privatne škole uključuju Bishop Seabury Academy i Veritas Christian School.

Sestrinski gradovi Lorensa su Ojtin (Eutin) u Nemačkoj, Hiratsuka u Japanu i El Papaturo (El Papaturro) u Salvadoru.

## Geografija

Lorens se nalazi na 38°57'36" severno i 95°15'12" zapadno. Ovo je oko 25 milja zapadno od Kanzas Sitija, najvećeg grada u regiji, i oko 20 milja istočno od Topike, glavnog grada Kanzasa.

Grad ima površinu od 74.3&nbsp;km². 72.8&nbsp;km² je kopno a 1.5&nbsp;km² je voda.

## Demografija
Prema cenzusu iz 2000. godine, u Lorensu živi 80.098 ljudi, 31.388 domaćinstava i 15.725 porodica, što čini oko 1.100 ljudi po kvadratnom kilometru. 83,8% stanovnika su belci, 5,09% crnci, 2.93% indijanci, 3.78% azijati, 3,65% hispanic.

Prosečni dohodak po domaćinstvu je $34.669, a za porodicu je $51.545. Muškarci imaju u proseku $33.481, a žene $27.436. 18.9% stanovništva je ispod granice siromaštva.

## Zanimljiva mesta
Centar Lorensa, posebno Ulica Massachusetts, ima aktivnu atmosferu i ispunjen je restoranima, galerijama, prodavnicama i muzičkim klubovima.

Univerzitet u Kanzasu sadrži mnogo muzeja, uključujući Muzej prirodne istorije i Umetnički muzej Spencer. Robert J. Dole institut politike ima i odeljak s mnoštvom ličnih stvari bivšeg kanzaškog senatora.

Jezero Clinton se nalazi tri milje jugoistočno od Lorensa i atraktivno je za čamdžije, pecaroše, plivače i lovce.

Lorens je i mesto sakupljanja biciklista, zahvaljujući mnogim stazama oko reke i jezera.

## Politika i kultura
Iako je Kanzas jedan od najrepublikanskijih država u SAD, Lorens je liberalno orijentisan. Okrug Daglas je jedan od dva okruga u Kanzasu u kojima su na poslednjih četiri predsedničkih izbora pobedile demokrate. Lorenšani smatraju grad bastionom visoke kulture nalik Berkliju u Kaliforniji i Medisonu u Viskonsinu. Zbog ovoga, a i zato što je grad osnovan na brdu Mount Oread, ostali Kanzašani su gradu nametnuli nadimak "Snob Hill" ("Snobovsko Brdo").

U gradu se nalaze neke tipične stvari za liberalni univerzitetski grad, kao što su socijalističke knjižare, nezavisne pivnice, nezavisni kafići i zakoni koji štite prava homoseksualaca. Grad je poznat i po muzičkoj sceni u regiji. New York Times je nazvao Lorens "najvitalnijom muzičkom scenom između Denvera i Čikaga". Lorens je i dom umetnicima kao što su Lengston Hjuz i Vilijam Burouz.

## Reference

## Literatura

* 
* 
* 
* 
* 
* 

## Vanjske veze

### Opšti
* City of Lawrence
* Lawrence Visitors Bureau
* Clinton Lake 
* Lawrence Journal-World (dnevne novine)
* Lawrence.com (muzika, noćno život, dešavanja)
* Lawrence Chamber of Commerce

### Univerzitet u Kanzasu
* Univerzitet u Kanzasu
* KUSports.com

### Historija
* Sheriff Jones 
* Lawrence Massacre
* Lawrence Counterculture